На 27.05.2019г. Кметът на Община Ябланица Иван Райков Цаков подписа Договор за предоставяне на безвъзмездна финансова помощ за реализиране на одобрен проект на Община Ябланица по подмярка 7.2. „Инвестиции в създаването, подобряването или разширяването на всички видове малки по мащаби инфраструктура“ с финансова подкрепа на Европейския земеделски фонд за развитие на селските райони чрез Програма за развитие на селските райони за периода 2014- 2020 г.

Сключеният договор е с максимален размер на безвъзмездна финансова помощ на стойност 746949.90 лв. без ДДС и предвижда реконструкция и ремонт на улица „Стара Планина”, в с. Златна Панега и строителство, реконструкция и ремонт на улици „Васил Левски” и ул. „Столетов” в гр. Ябланица. Чрез изпълнението на проекта ще се осигури директна транспортна свързаност на населението на гр. Ябланица и с. Златна Панега с републиканската пътна инфраструктура. Чрез реконструкцията и ремонта на ул. „Стара Планина” в с. Златна Панега ще се осигури директна транспортна свързаност на населението и гостите на селото с Републикански път I-3, който е първокласен път от Републиканската пътна мрежа на България. Улицата осигурява транспортна свързаност за туристите от главен път I-3 до карстовия извор „Златна Панега”, туристически обект с регионално значение за развитието на туризма в област Ловеч. Чрез реконструкцията и ремонта на улица „Васил Левски” ще се осигури директна транспортна свързаност за населението и гостите на гр. Ябланица с Републикански път I-3 (София - Русе). От друга страна улицата извежда трафика от населеното място към главен път I-3. Чрез строителството на ул. „Столетов” в гр. Ябланица ще се осигури директна транспортна свързаност за населението и гостите на гр. Ябланица с Републикански път IIІ-358, който е третокласен път, част от републиканската пътна мрежа на България и води до редица забележителности в общините Ябланица и Тетевен. В рамките на проекта ще бъдат изпълнени дейности по строителен надзор, авторски надзор, информация и публичност и консултантски услуги, свързани с управлението на проекта.

*29.05.2019 г.*